Document ID: /fineweb-2-swissfilter-quality_10-filterrobots/filtered/02038.jsonl.gz/37

Percunter vesa Darbellay uss in segund sez da la Partida populara en il Cussegl federal sco legitim. Per quai stoppia la PPS dentant era preschentar in candidat constructiv e collegial. Quai ha el ditg a la gasetta «Le Matin Dimanche».
Plinavant ha Darbellay mussà ses dubis, sch’il center politic possia responsar in mandat dubel. La pretensiun da la PPS per in segund sez en il Cussegl federal saja il resultat da las elecziuns dals 18 d’october.
Center politic sto vegnir pli stabils per segund sez en Cussegl federal
Il center stoppia dar a sasez ina structura stabila durant ils proxims onns. Mo uschia fiss quai pussaivel da reclamar in segund sez dal center en la regenza, uschia Darbellay. Sche quai gartegia, lura sa preschentia la dumonda da la repartiziun dals sez en il Cussegl federal puspè da nov. En quest cas fiss la Partida liberaldemocratica tenor ses avis surrepreschentada.
Sustegn per Widmer-Schlumpf anc betg sclerì
Sche la cussegliera federala Eveline Widmer-Schlumpf candideschia anc ina giada, alura vegnia la fracziun da la PCD a decider la fin november, sch’els sustegnian ella u betg.
RR novitads 09:00